**Lisa 1**

„**Reisijate juhu- ja liiniveod**" (viitenumber 276699)

**Tehniline kirjeldus**

1. Riigihanke eesmärgiks on Kaitseväele, Kaitseressursside Ametile ja Riigi Kaitseinvesteeringute Keskusele reisijate juhuveo (v.a esindussõidud) teenuse osutamine bussidega ja Eesti-sisese reisijate bussiveo teenuse tellimine ühistranspordiseaduses nimetatud eriotstarbelise liiniveo mõistes.
2. **Hanke osad**
   1. Osa 1 – Juhuveod vähemalt 20-kohalise bussiga algusega maakondades Harjumaa, Raplamaa, Järvamaa, Läänemaa, Saaremaa, Hiiumaa, Pärnumaa, Viljandimaa.
   2. Osa 2 – Juhuveod vähemalt 35-kohalise bussiga algusega maakondades Harjumaa, Raplamaa, Järvamaa, Läänemaa, Saaremaa, Hiiumaa, Pärnumaa, Viljandimaa.
   3. Osa 3 – Juhuveod vähemalt 50-kohalise bussiga algusega maakondades Harjumaa, Raplamaa, Järvamaa, Läänemaa, Saaremaa, Hiiumaa, Pärnumaa, Viljandimaa.
   4. Osa 4 – Juhuveod vähemalt 20-kohalise bussiga algusega maakondades Põlvamaa, Võrumaa, Valgamaa, Tartumaa, Jõgevamaa, Ida-Virumaa, Lääne-Virumaa.
   5. Osa 5 – Juhuveod vähemalt 35-kohalise bussiga algusega maakondades Põlvamaa, Võrumaa, Valgamaa, Tartumaa, Jõgevamaa, Ida-Virumaa, Lääne-Virumaa.
   6. Osa 6 – Juhuveod vähemalt 50-kohalise bussiga algusega maakondades Põlvamaa, Võrumaa, Valgamaa, Tartumaa, Jõgevamaa, Ida-Virumaa, Lääne-Virumaa.
   7. Osa 7 – Liiniveod algusega Tallinnas või Harjumaal, lõpuga Harjumaal.
   8. Osa 8 – Liiniveod algusega Tallinnas või Harjumaal, lõpuga väljaspool Harjumaad.
   9. Osa 9 – Liiniveod algusega Läänemaal.
   10. Osa 10 – Liiniveod algusega Pärnumaal.
   11. Osa 11 – Liiniveod algusega Tartumaal ja Jõgevamaal.
   12. Osa 12 – Liiniveod algusega Võrumaal, Põlvamaal ja Valgamaal.
   13. Osa 13 – Liiniveod algusega Lääne-Virumaal.
   14. Osa 14 – Liiniveod algusega Ida-Virumaal.
   15. Osa 15 – Liiniveod algusega Viljandimaal.
3. **Tingimused teenusele, mille peab tagama teenusepakkuja:**
   1. Sõidukid ja teenust pakkuv ettevõte peavad vastama ühistranspordiseadusele.
   2. Bussidel peab olema sõidumeerik, mis on taadeldud vastavalt kehtivatele nõuetele.
   3. Bussidel peab tellimuse täitmise ajal olema kehtiv liikluskindlustus ja kehtiv tehnonõuetele vastavuse kontroll (tehnoülevaatus).
   4. Bussidel peab olema pakkumuse esitamise hetkel kehtiv ühenduse tegevusloa tõestatud koopia (sõitjatevedu).
   5. Bussid peavad olema tehniliselt korras ning vastama liiklusseaduses ja muudes õigusaktides kehtestatud tehnilistele nõuetele.
   6. Bussid peavad olema hiljemalt lepingu sõlmimise ajaks kantud Transpordiameti liiklusregistrisse.
   7. Vedaja peab teavitama tellijat koheselt tegevusloa kehtivuse möödumisest, kehtivuse peatamisest, kehtetuks tunnistamisest või muudest teenuse osutamise õiguse kaotamist puudutavatest asjaoludest.
   8. Vedaja peab garanteerima piisava või konkreetses tellimuses kokku lepitud istekohtade arvuga bussi(de) kohaloleku vastavalt tellimuses märgitud kellaajale ja kohale.
   9. Vedaja peab tagama reisijate ja pagasi ohutu kohaletoimetamise ning sõitjate teeninduse ja pagasiveo kvaliteedi vastavalt lepingus või tellimuses kokkulepitule.
   10. Vedaja selgitab enne sõitu välja optimaalseima teekonna siht- ja lähtekoha vahel, arvestades tellija soovide ja juhistega, kui need on esitatud.
   11. Bussi tehnilise või muu rikke (veotakistuse) korral peab vedaja viivitamatult tegema kõik endast oleneva rikke kõrvaldamiseks ja sõidu jätkamiseks; edasisõitu takistavate probleemide korral tagama viivitamata asendusbussi (samaväärse või parema) saatmise, kui see on kiirem lahendus kui rikke kõrvaldamine.
   12. Vedaja peab informeerima tellija esindajat esimesel võimalusel kõigist võimalikest viivitustest teel, mis võivad põhjustada reisijate hilinemist sihtkohta ning tegema kõik endast sõltuva selle vältimiseks.
   13. Vedaja peab tagama kõrgetasemelise ja ohutu teeninduse:
       1. bussijuht peab valima õige sõidukiiruse;
       2. bussijuht peab olema kaine;
       3. bussijuhil peab olema D-kategooria juhiluba ning vastav väljaõpe;
       4. bussijuht peab olema korrektselt riietatud;
       5. bussijuht peab oskama eesti keelt vähemalt B1-tasemel;
       6. bussijuht on kohustatud mitte kahjustama tellija mainet;
       7. bussijuht on kohustatud hoidma bussi puhtana ja korras (suitsetamine ja alkohoolsete jookide tarbimine bussis on keelatud);
       8. bussijuht peab tagama reisijate teavitamise bussis kehtivast korrast ja ohutusnõuetest, kui see on asjakohane.
   14. Vedaja peab korraldama vajadusel bussi- ja reisijakohtade broneerimise Eesti-sisestele parvlaevaliinidele.
4. **Reisijate juhuveod**
   1. **Reisijate juhuvedudeks** peab teenuse osutaja omama võimekust pakkuda busse järgmiselt:
      1. Osa 1: vähemalt 20 reisijat mahutavad bussid – 3 bussi;
      2. Osa 2: vähemalt 35 reisijat mahutavad bussid – 3 bussi;
      3. Osa 3: vähemalt 50 reisija mahutavad bussid – 10 bussi;
      4. Osa 4: vähemalt 20 reisijat mahutavad bussid – 3 bussi;
      5. Osa 5: vähemalt 35 reisijat mahutavad bussid – 3 bussi;
      6. Osa 6: vähemalt 50 reisija mahutavad bussid – 10 bussi.
   2. Prognoositavad enimtellitavad reisimarsruudid kahanevas järjestuses:
      1. Tallinn – erinevad sihtpunktid Tallinnas ja Harjumaal (Paldiski, Ämari jm) ning Tapa;
      2. Tapa – erinevad sihtpunktid Lääne-ja Ida-Virumaal;
      3. Tallinn – Tartu;
      4. Tapa – Harjumaa;
      5. Võru – Tartu;
      6. Võru – Harjumaa;
      7. Ämari – Tallinn, Harjumaa;
      8. Tallinn – Võru.
   3. Prognoositavad enimtellitavad reiside alg- ja/või sihtkohad: Tallinn, Paldiski, Ämari, Tapa, Jõhvi, Tartu, Võru, Pärnu.
   4. Punktis 4.2 toodud prognoosid on koostatud varasema vajaduse põhjal ning tellija ei taga nimetatud marsruutide ja kohtade sagedusjärjestust lepinguperioodil.
   5. Kaitseväe eripärast lähtuvalt võib olla vajadus järgnevateks eritingimustega vedudeks:
      1. seisukohtadega linnaliinibussid Vahipataljoni auvahtkonna veol, üldjuhul Tallinna-sisesel marsruudil;
      2. suure kaubaruumiga bussid (nt Kaitseväe orkestrantide pillide mahutamisel);
      3. vajadus sõita marsruutidel, kus teed ei ole ideaalses korras (nt metsavaheteed jms);
      4. vajadus sõita bussidega, kus on lubatud sõduritel reisida ka poriste riiete/ jalatsitega (bussi koristuse maksumus fikseeritakse raamlepingus);
      5. rahvusvahelised veod tingimusel, et marsruudi algus- või lõpp-punkt on Eestis;
      6. minikonkursi käigus täpsustatakse nõuded eritingimustega vedude osas.
   6. Vedaja tagab, et buss on algpeatuses vähemalt 15 minutit enne planeeritud väljumisaega.
   7. Tellijal võib olla vajadus suuremaarvulise reisijate bussiveole lisaks tellida juhuveo teostajalt pagasiauto, et tagada kõigi reisijate pagasi transport.
   8. Vedaja peab olema valmis arvestama teenuse osutamise kestel tellija esitatud soovidega teekonna ja kellaaegade muutmise osas (pakkujale tekkinud täiendavad kulud hüvitab tellija minikonkursi pakkumuses esitatud ühikuhindade alusel).
   9. Teenust tellivate volitatud isikute nimekirja edastab lepingupartneritele digitaalselt taasesitatavas vormis lepingus toodud kontaktisik pärast raamlepingu sõlmimist ning vahendab volitatud isikute nimekirja uuendamist.
   10. **Reisijate juhuvedude teenuse tellimine**
       1. Vedusid tellitakse vastavalt vajadusele. Tellimuse esitamiseks viiakse raamlepingu täitjate vahel läbi minikonkurss raamlepingus sätestatud tingimustel.
       2. Vedaja peab kinnitama tellija poolt tehtud tellimuse kirjalikku taasesitamist võimaldavas vormis, täpsustades bussi registreerimisnumbri, juhi nime ning kontakttelefoni numbri või leppima kokku, millal vastav info edastatakse.
       3. Tellijal on õigus tellimus tühistada või seda muuta, teatades sellest ette vähemalt 24 tundi enne teenuse osutamise alustamist.
       4. Pakkumuses esitatud hinnad ei tohi olla kõrgemad riigihankes pakutud hindadest. Pakkumuses peab olema välja toodud hinna kujunemine.
          1. Linnavälise sõidu puhul peavad eraldi olema välja toodud sõidetavad kilomeetrid ja kilomeetri hind (kilomeetri hind peab sisaldama ka tasu sõidutundide eest) ning ootetundide arv ja ootetunni hind.
          2. Linnasisesel sõidul arvestatakse tasu sõidutunni hinna alusel.
          3. Tunnihinna, sh linnavälise sõidu ootetunni hinna arvestus toimub 15-minutilise täpsusega.
          4. Kui sõidu lähtekoht asub Tallinnas (Osa 1 – Osa 3) või Tartus (Osa 4 – Osa 6), algab sõidu maksumuse arvestus tellija tellitud lähtepunktist ja tellimuses toodud väljasõiduajast.
5. **Reisijate liiniveod**
   1. **Reisijate liinivedude** korral kohustub vedaja liine teenindama vastavalt kinnitatud sõiduplaanile ning tagama, et buss on liini algpeatuses vähemalt 5 minutit enne sõiduplaani järgset väljumisaega.
   2. **Liinivedude** teenuse tellimine:
      1. Liinivedude teostamise perioodideks viiakse läbi minikonkurss kõigi raamlepingu täitjate vahel ning minikonkursi eduka pakkujaga sõlmitakse leping kindlate marsruutide teenindamiseks kindlaks ajaperioodiks. Enamasti on perioodiks 1 aasta. Perioodi lõppedes korraldatakse uus minikonkurss. Tellijal on õigus lepingu täitmise perioodil liiniveo marsruute lisada või ära jätta.
      2. Riigipühale eelneval päeval toimub väljasõit vastavalt tellija korraldusele.
      3. Vedaja peab tagama, et buss saabub lõpp-peatusesse sõiduplaanis märgitud kellaajal.
   3. **Liinivedude** marsruudid hanke osas 7. Alguspunkt Tallinnas või Harjumaal – lõpp-punkt Harjumaa
      1. Liin nr 2 Kopli – Ämari;
      2. Liin nr 3 Pirita – Lasnamäe – Pääsküla – Saue – Keila – Ämari;
      3. Liin nr 4 Lasnamäe – Mustamäe – Ämari;
      4. Liin nr 5 Kopli – Mustamäe – Keila – Paldiski;
      5. Liin nr 7 Pirita – Lasnamäe – Pääsküla – Saue – Keila – Paldiski;
      6. Liin nr 11 Kopli – Mustamäe – Keila – Ämari;
      7. Liin nr 12 Pirita – Lasnamäe – Pääsküla – Saue – Keila – Ämari;
      8. Liin nr 20 Tallinn – Ämari;
      9. Liin nr 21 Tallinn – Ämari.
   4. **Liinivedude** marsruudid hanke osas 8. Alguspunkt Tallinnas või Harjumaal – lõpp-punkt väljaspool Harjumaad
      1. Liin nr 1 Tallinn – Tapa;
      2. Liin nr 8 Tallinn – Jõhvi;
      3. Liin nr 1 asendus: Õismäe – Mustamäe – Balt jaam – Tallinna bussijaam – Laagna tee – Loobu – Tapa (vajadusel);
      4. Liin nr 1 asendus: Keila – Saue – Nõlvaku – Ülemiste – Jüri – Aruküla – Anija – Aegviidu – Käravete – Tapa (vajadusel).
   5. **Liinivedude** marsruudid hanke osas 9. Alguspunkt Läänemaa
      1. Liin nr 6 Haapsalu – Riisipere – Paldiski.
   6. **Liinivedude** marsruudid hanke osas 10. Alguspunkt Pärnumaa
      1. Liin nr 9 Pärnu – Türi – Paide – Tapa;
      2. Liin nr 10 Pärnu – Paldiski – Pärnu.
   7. **Liinivedude** marsruudid hanke osas 11. Alguspunkt Tartumaa
      1. Liin nr 16 Tartu – Jõgeva – Tapa;
      2. Liin nr 17 Tartu – Jõhvi;
      3. Liin nr 18 Tartu – Võru;
      4. Liin nr 19 Tartu – Luunja.
   8. **Liinivedude** marsruudid hanke osas 12. Alguspunkt Võrumaa
      1. Liin nr 22 Võru – Tartu – Jõgeva – Tamsalu – Tapa.
   9. **Liinivedude** marsruudid hanke osas 13. Alguspunkt Lääne-Virumaa
      1. Liin nr 13 Rakvere – Tapa;
      2. Liin nr 14 Kadrina – Tapa.
   10. **Liinivedude** marsruudid hanke osas 14. Alguspunkt Ida-Virumaa
       1. Liin nr 23 Narva – Jõhvi – Aseri – Kiviõli – Rakvere – Kadrina – Tapa.
   11. **Liinivedude** marsruudid hanke osas 15. Alguspunkt Viljandimaa
       1. Liin nr 24 Viljandi – Võhma – Lustivere – Imavere – Mäo – Aravete – Tapa.

**HINDAMISKRITEERIUMID:**

1. Juhuveod (osad 1–6)
   1. Kilomeetri hind linnadevahelistel vedudel, sisaldab sõidutunni hinda, ei sisalda ootetunni hinda – 50 p.
   2. Ootetunni hind linnadevahelistel vedudel – 15 p.
   3. Linnasisese veo tunnihind, sisaldab nii sõidu- kui ka ootetundi – 20 p.
   4. Vähem kui 24 h enne sõitu tühistamise trahvi % tellitud teenuse hinnast – 10 p.
   5. Busside puhastuse maksumus pärast poriste kaitseväelaste vedu kehva kattega teedel – 5 p.
2. Liiniveod (osad 7–15)
   1. Liinivedudel igas osas liini ühe ringi maksumuste summa – 100 p.